Hipodroomi, Peetri, Akadeemia, Laki
Sport on olnud minu elu lahutamatuks osaks alates lapsepõlvest. Jõutreeninguga olen sina peal olnud aga enam kui 15 aastat. Viimased 5 aastat olen keskendunud sajaprotsendiliselt personaaltreeningutele. Oman Eesti Olümpiakomitee poolt tunnustatud kulturismi- ja fitnessi viienda taseme treeneri kutsetunnistust. Aastatepikkune personaaltreeneri kogemus on kinnitanut üht – iga inimene on erinev ning lähenemine peab olema personaalne. Ainult selliselt on võimalik saavutada parim tulemus.
Julgen kinnitada, et kõik on võimalik ning ainsad piirid sead sa endale ise. Seega mõtle hoolikalt, kui püüad rääkida, et oled treeningu jaoks liiga vana, väsinud või ülekaalus. Võib juhtuda, et hoolimata esialgsest ebakindlusest saavutad lühikese ajaga elu parima vormi.
Tegelen aktiivselt võistlusspordiga, olen 4-kordne Eesti meister ja karikavõitja ning maailma neljas mees klassikalises kulturismis. Olen alati olnud seisukohal, et treener peab omama enda peal läbi proovitud kogemust nii toitumise kui ka treeningmetoodika valdkonnas – soovitada saab vaid seda, mida oled ise katsetanud ning mille toimimises kindel. Lai kogemustepagas nii treeneri kui sportlasena on kinnitanud, et edu saab tuua ainult individuaalne lähenemine!
Võta minuga ühendust – koos saavutame soovitud tulemuse!